ศาลอนุมัติฝากขัง “ปริญญ์” คดี “อนาจาร-ขมขื่น” ผัดแรก! ทนายยื่นหลักทรัพย์ขอประกันตัว
ศาลอนุมัติฝากขัง "ปริญญ์ พานิชภักด์" อดีตรองหัวหน้าพรรคประชาธิปัตย์ ผู้ต้องหาคดี “อนาจาร-ขมขื่น” ผัดแรก! ด้านทนายความยื่นหลักทรัพย์ขอประกันตัว ลุ้นฟังคำสั่งศาลฯอนุญาตประกันตัวหรือไม่
ศาลอนุมัติฝากขัง "ปริญญ์ พานิชภักด์" อดีตรองหัวหน้าพรรคประชาธิปัตย์ ผู้ต้องหาคดี “อนาจาร-ขมขื่น” ผัดแรก! ด้านทนายความยื่นหลักทรัพย์ขอประกันตัว ลุ้นฟังคำสั่งศาลฯอนุญาตประกันตัวหรือไม่
17 เม.ย. 2565

ผู้สื่อข่าวรายงานว่า วันนี้(17เม.ย.2565) ศาลอาญากรุงเทพใต้ อนุมัติฝากขังผัดแรก นายปริญญ์ พานิชภักด์ อดีตรองหัวหน้าพรรคประชาธิปัตย์ (ปชป.) ผู้ต้องหาคดีกระทำอนาจารต่อหน้าธารกำนัล 2 คดี และคดีข่มขืนกระทำชำเรา 1 คดี รวม 3 คดี หลังจากที่พนักงานสอบสวน สน.ลุมพินี ได้ยื่นคำร้องขอฝากขัง และคัดค้านการประกันตัว เนื่องจากเหตุผลว่านายปริญญ์ เป็นผู้ต้องหาหลายคดี อีกทั้งเคยพักอาศัยอยู่ในต่างประเทศเป็นเวลานาน
ทั้งนี้ พนักงานสอบสวนได้แนบท้ายคำร้องด้วยว่า หากศาลอนุญาตให้ปล่อยตัวชั่วคราว จะขอให้ศาลกำหนดเงื่อนไขห้ามผู้ต้องหาเข้าไปยุ่งเหยิงกับพยานหลักฐาน และห้ามเดินทางออกนอกประเทศด้วย
ด้านทนายความของนายปริญญ์ ได้เดินทางไปที่ศาลอาญากรุงเทพใต้ เพื่อเตรียมเอกสารและหลักทรัพย์สำหรับยื่นขอประกันตัว
ผู้สื่อข่าวรายงานว่า พนักงานสอบสวน สน.ลุมพินี ได้นำตัวนายปริญญ์ ขึ้นรถตู้ไปยังศาลอาญากรุงเทพใต้ โดยขณะนี้อยู่ระหว่างรอฟังคำสั่งศาลฯ ว่าจะอนุญาตให้ประกันตัวหรือไม่
 